Kelemen Gábor
kelemeng at ubuntu dot com 2014, 2019.

# Vágás

A vágás funkció lehetővé teszi a beolvasott kép csak egy részének használatát. A vágást bekapcsolhatja a beolvasás előtt vagy után is, és bármikor megváltoztathatja a vágási keret méretét. Ha a vágás engedélyezett, akkor egy maszk jelenik meg az aktuális oldal fölött, a használaton kívüli területet szürkén jelenítve meg. A következő módokon engedélyezheti a vágást és választhatja ki a kívánt méretet:

# Helyi menü

Kattintson a jobb egérgombbal bárhová a kép területen, és válassza a Vágás menüpontot.

Válassza a rögzített vágási keretek egyikét, vagy az Egyéni lehetőséget a vágási keret méretének megadásához a szegélyei húzásával.

Kattintson és tartsa lenyomva az egérgombot, majd húzza a keretet a kívánt pozícióba.

# Menüpontok

Válassza az Oldal Vágás menüpontot.

Válassza a rögzített vágási keretek egyikét, vagy az Egyéni lehetőséget a keret méretének megadásához a szegélyei húzásával.

Kattintson és tartsa lenyomva az egérgombot, majd húzza a keretet a kívánt pozícióba.

# Eszköztár

Kattintson a Vágás gombra az eszköztáron.

Ez megegyezik a korábbi módszerek 2. lépésében az Egyéni lehetőség választásával.

Húzza a keret szegélyeit a kívánt méret és elhelyezkedés beállításához.

Minden újonnan beolvasott oldal az előző vágási beállításokat fogja használni.