Kelemen Gábor
kelemeng at ubuntu dot com 2014, 2019.

# Mentés fájlba

Válassza a Dokumentum Mentés másként menüpontot vagy nyomja meg a Ctrl Shift S kombinációt.

A Mentés másként ablakban válassza az egyik támogatott fájltípust, vagy egyszerűen csak írja be a kiterjesztést a Név mezőbe.

Nyomja meg a Mentés gombot.

# A támogatott fájltípusok

Típus | Rövid leírás
PDF | Egy PDF a könyvekhez hasonlóan több oldalt is tartalmazhat, és egyszerűen terjeszthető. Csak kevés linuxos program képes a PDF dokumentumok módosítására, így ez a formátum elsődlegesen archiválásra javasolt. A PDF dokumentum méretét a képminőség befolyásolja. További információkért lásd a PDF Wikipédia oldalát.

JPEG

A JPEG fájlformátumot a digitális fényképezőgépek használják képek mentésére. A JPEG fájlok viszonylag kicsik, egyszerűen terjeszthetők és alkalmasak a közösségi média oldalakra feltöltésre. A legtöbb operációs rendszer alapesetben tartalmaz JPEG szerkesztőt. Ha több oldalt is beolvasott, akkor minden egyes oldalhoz létrejön egy JPEG fájl. Ezt a fájltípust akkor használja, ha szeretné módosítani vagy feltölteni a beolvasott képeket. A JPEG fájlok méretét a képminőség befolyásolja. További információkért lásd a JPEG Wikipédia oldalát.

PNG | A PNG fájlok a nyers adatokat tartalmazzák a szkennerből. Ez nagyon naggyá teszi azokat, így nem megfelelők terjesztésre. Ha több oldalt olvasott be, akkor minden oldalhoz egy külön PNG fájl készül. További információkért lásd a PNG Wikipédia oldalát.
TIFF | A TIFF fájlok a nyers adatokat tartalmazzák a szkennerből. Ez nagyon naggyá teszi azokat, így nem megfelelők terjesztésre. Ha több oldalt olvasott be, akkor minden oldalhoz egy külön TIFF fájl készül. További információkért lásd a TIFF Wikipédia oldalát.