Daniel Șerbănescu
daniel [at] serbanescu [dot] dk 2018-2019

# Salvarea în fișier

Navigați la meniul Documente Salvează ca (sau apăsați Shift Ctrl S).

Din căsuța de dialog „Salvare ca”, alegeți una dintre tipurile de fișier suportate, sau schimbați extensia din câmpul „Nume”.

Apăsați butonul „Salvează”.

# Tipuri de fișiere suportate

Tip | Descriere sumară
PDF | Un PDF poate conține mai multe pagini, ca și o carte, și este ușor de distribuit. Doar un număr mic de programe GNU/Linux poate modifica documente PDF, așa că acest format este recomandat în principal pentru arhivare. Dimensiunea documentului PDF este afectată de calitatea imaginii. Consultați pagina Wikipedia pentru PDF pentru mai multe informații.

JPEG

JPEG este formatul de fișiere utilizat de camere digitale pentru a salva imagini. Un fișier JPEG este relativ mic, foarte ușor de distribuit, și preferabil pentru încărcarea pe situri de socializare. Majoritatea sistemelor de operare vin preinstalate cu un editor JPEG. Dacă ați scanat mai multe pagini, un fișier JPEG va fi creeat pentru fiecare pagină. Utilizați acest tip de fișier dacă doriți să modificați sau să încărcați fișiere scanate. Dimensiunea fișierului JPEG este afectată de calitatea imaginii. Consultați pagina Wikipedia pentru JPEG pentru mai multe informații.

PNG | Fișierele PNG conțin date neprelucrate de la scaner. Faptul acesta le face foarte mari și inadecvate pentru distribuire. Dacă ați scanat mai multe pagini, un fișier PNG va fi creeat pentru fiecare pagină. Consultați pagina Wikipedia pentru PNG pentru mai multe informații.
TIFF | Fișierele TIFF conțin date neprelucrate de la scaner. Asta le face foarte mari și nu sunt practice pentru a fi distribuite. Dacă ați scanat pagini multiple, un fișier TIFF va fi creeat pentru fiecare pagină. Consultați pagina Wikipedia TIFF pentru mai multe informații.